AP โบรกแนะซื้อเป้า 15 บ. ลุ้นกำไรปี 65 นิวไฮเฉียด 6 พันล้าน ปี 66 ลุ้นโตต่อ
AP โบรกแนะซื้อเป้า 15 บาท ลุ้นกำไรปี 65 นิวไฮเฉียด 6 พันล้าน ปี 66 ลุ้นโตต่อทะลุ 6 พันล้าน พ่วงปันผลเด่นยีลด์สูง 5.5%
AP โบรกแนะซื้อเป้า 15 บาท ลุ้นกำไรปี 65 นิวไฮเฉียด 6 พันล้าน ปี 66 ลุ้นโตต่อทะลุ 6 พันล้าน พ่วงปันผลเด่นยีลด์สูง 5.5%
10 ก.พ. 2566

 บล.โนมูระ พัฒนสิน ระบุในบทวิเคราะห์วันนี้ (10 ก.พ.66) ว่า บริษัท เอพี (ไทยแลนด์) จำกัด (มหาชน) หรือ AP แนะนำราคาเป้าหมาย 15 บาท ธุรกิจยังอยู่ในจุดที่ดีและแผนงานยังเป็นเชิงรุก จะทำนิไฮทั้ง Presale,Transfer, Net profit ดีทั้งกลุ่มแนวราบและคอนโด
โดยประเมินกำไรปี 2565 อยู่ที่ 5.9 พันล้านบาท โต 29% เทียบช่วงเดียวกันของปีก่อน และปี 2566 อยู่ที่ 6.06 พันล้านบาท โต 3% เทียบช่วงเดียวกันของปีก่อน โดยปี 2566 ยังมี Upside risk จากแผนเปิดโครงการใหม่และยอดโอนสูง 10-15% รวมถึง โอกาสครั้งสำคัญ หลังจีนเปิดประเทศ ดีต่อ AP ซึ่งสร้างตลาดกลุ่มต่างชาติได้ดี
ด้าน Valuation: ราคาหุ้นซื้อขายที่ PER23F เพียง 6.1 เท่า และมี Dividend Yield หรืออัตราผลตอบแทนจากเงินปันผลสูง 5.5% ต่อปี นอกจากนี้ยังมีปัจจัยบวกจากเปิดโครงการใหม่ปี 2566 ที่ 15-21% และแผนการเติบโต 2-3 ปีข้างหน้าโดดเด่นและชัดเจน และเป็นหุ้นเด่นในกลุ่มทั้งจากแนวราบและคอนโดทำได้ดี และยังมี upside risk จากจีนเปิดประเทศ ซึ่ง AP ทำตลาดได้ดี และมีคอนโดรอขายสูง รวมถึง พร้อมเรื่องเงินทุน Net IBD/E 0.7-0.8x ต่ำกว่ากลุ่ม